Ayreon

Ayreon er tónlistarverkefni eða hljómsveit Hollendingsins Arjen Anthony Lucassens. Hann spilar á mörg hljóðfæri ásamt því að syngja, semja og taka upp. Tónlistin er í ætt við framsækið þungarokk, power metal með blöndu af þjóðlagatónlist, klassískri tónlist og raftónlist. Þeim hefur verið lýst sem rokk-óperum en margir tónlistarmenn taka þátt í verkefninu. Ayreon biography Allmusic

Ayreon hefur heimspekilega nálgun sem minnir á hugleiðingar danska heimspekingsins Søren Kierkegaard um tilveruna. Arjen, sem í flestum tilfellum semur söguþræði og þemu óperanna, ákveður stíl tónlistarinnar og býður gestasöngvurum og tónlistarfólki að taka þátt í plötum Ayreon.

Verkefnið bar ekkert sérstakt nafn til að byrja með, en þar sem fyrsti diskurinn hét Ayreon: The Final Experiment stakk útgáfufyrirtæki hans upp á því að Ayreon nafnið skyldi notað yfir svipuð verkefni Arjen.

 Saga 
Fyrsti geisladiskur Ayreon var gefinn út árið 1995 undir nafninu Ayreon: The Final Experiment og segir hann sögu manns á Bretlandi á 6. öld sem móttekur skilaboð frá vísindamönnum ársins 2084 þegar mannkynið hefur nær tortímt sér í lokaheimsstyrjöld. Á plötunni koma fram þrettán gestasöngvarar og hljóðfæraleikarar sem flestir eru hollenskir. 

Actual Fantasy (1996) fjallar ekki öll um eitt ákveðið söguefni heldur hvert lag um sig um eitt ákveðið ævintýri. Á henni koma eingöngu fram þrír söngvarar og þrír hljóðfæraleikarar, en það þykir lítið fyrir Ayreon.

Into the Electric Castle (17. apríl 1998) er tveggja diska útgáfa segir sögu átta einstaklinga frá mismunandi tímabilum í mannkynssögunni, föst saman á einkennilegum stað tímaleysis og rúmleysis. Þar er dularfull rödd sem talar við þá, og hjálpar þeim að finna leið sína heim í gegnum rafmagnskastalann. Uppfull af vísindaskáldsögu-klisjum og sýrurokki, sungið af sjö aðalsöngvurum og nokkrum aukasöngvurum, sem hver er í sínu hlutverki. Ellefu hljóðfæraleikarar spila undir á plötunni.

Tvöfalda útgáfan The Universal Migrator (2000) er vísindaskáldsaga sem segir frá síðasta manninum, sem býr aleinn á Mars. Á fyrri geisladisknum, The Dream Sequencer heldur hann af stað í ferðalag aftur í tímann í minningum ýmissa annarra einstaklinga í gegnum mannkynssöguna með hjálp tækis er kallast draumaraðarinn. Fyrri diskurinn er uppfullur af rólegu framúrstefnurokki. Seinna meir for-skapast hann lengra fram í tímann, alla leið að miklahvelli á seinni diskinum, sem er töluvert þyngri, The Flight of the Migrator. Aftur hafa þessar plötur um tíu söngvara sem eru studdir af mjög mörgum undirspilurum. Bruce Dickinson úr Iron Maiden kemur fram á seinni disknum.

The Human Equation var gefinn út árið 2004. Líkt og í The Electric Castle eru þó nokkrir söngvarar, hver með sitt hlutverk. Með þessari útgáfu hvarf Ayreon frá sínum vanalega viðfangsefni vísindaskáldskap og tók fyrir sögu sem gerist í huga manns sem liggur í dauðadái á sjúkrahúsi eftir einkennilegt bílslys á hábjörtum degi með enga aðra bíla í grenndinni. Aðalleikararnir á þessum disk eru ellefu, og leika flest þeirra mismunandi tilfinningar hins meðvitundarlausa manns: Röksemd, ást, ótti, stolt, ástríða, kvöl og bræði. Ken Hensley, hljómborðsleikari Uriah Heep, og Mikael Åkerfeldt, söngvari Opeth, eru meðal þekktra tónlistarmanna á plötunni.

Skífan 01011001, sem kom út árið 2008, bindur saman alla undangengna diska og segir frá tilraunum þjóðar sem kallar sig Forever of the Stars við að takast á við eigin uppruna og eigin vanskilning. Hún skapar því mannkynið og rannsakar það, en sér að það er ekkert betur sett með flóknar tilvistarspurningar. Diskurinn hlaut lof gagnrýnanda, svo sem 10/10 á MetalRaw.com, 5/5 á Korroso.fi, og var valin plata vikunar á ProgArchives.com. 

Árið 2013 kom út platan The Theory of Everything. Meðal þeirra sem lögðu á plóginn með það verk voru: John Wetton (King Crimson, Asia), Marco Hietala (Nightwish), Cristina Scabbia (Lacuna Coil), Rick Wakeman (Yes), Keith Emerson (Emerson, Lake and Palmer), Jordan Rudess  (Dream Theater) og Steve Hackett (Genesis).

Árið 2023 kom Ayreon fram á 5 uppseldum tónleikum í röð í Tilburg þar sem platan 01011001 var spiluð í heild sinni.

 Gestameðlimir 
Listinn er ekki tæmandi
  Andi Deris
 Anneke van Giersbergen (The Gathering)
 Arjen Anthony Lucassen
 Armand van der Hoff
 Astrid van der Veen
 Axel Joseph Langemeijer
 Barry Hay
 Bruce Dickinson (söngvari Iron Maiden)
 Cleem Determeijer
 Clive Nolan
 Cristina Scabbia (Lacuna Coil)
 Damian Wilson
 Dan Swanö
 Daniel Gildenlöw (Pain of Salvation)
 Dave Brock
 Debby Schreuder
 Devin Townsend
 Devon Graves
 Ed Warby 
 Edward Reekers
 Edwin Balogh
 Eric Clayton
 Erik Norlander
 Ernst van Ee
 Ernö Olah
 Ewa Albering
 Fabio Lione
 Fish
 Floor Jansen (After Forever, Nightwish)
 Gary Hughes
 Gary Wehrkamp
 George Oosthoek
 Gerard Haitsma
  Hansi Kürsch (Blind Guardian)	
 Heather Findlay (söngkona Mostly Autumn)
 Ian Parry
 Irene Jansen
 Jack Pisters
 Jacqueline Govaert
 James LaBrie (Dream Theater)
 Jan Bijlsma
 Jan Somers
 Jan-Chris de Koeijer
 Jay van Feggelen
 Jens Johansson
 Jeroen Goossens
 Johan Edlund
 John McManus
 John Snels
 Jolanda Verduijn
 Jonas Renkse (Katatonia)
 Joost van den Broek
 Jordan Rudess (Dream Theater)
 Jørn Lande
 Keiko Kumagai
 Keith Emerson (Emerson, Lake & Palmer)
 Ken Hensley (hljómborðsleikari Uriah Heep)
 Lana Lane
 Lenny Wolf
 Leon Goewie
 Lucie Hillen
 Magnus Ekwall
 Marcela Bovio
 Marieke van der Heyden
 Mark McCrite
 Marko Hietala (Nightwish)
 Martin Orford
 Matt Oligschlager
 Mattias Noren
 Michael Romeo
  Mikael Åkerfeldt (söngvari Opeth)
 Mike Baker
 Mirjam van Doorn
 Mouse
 Neal Morse
 Okkie Huysdens
 Oliver Wakeman
 Oscar Holleman
 Pat McManus
 Peer Verschuren
 Peter Daltrey
 Peter Vink
 Ralf Scheepers
 René Merkelbach
 Rheno Xeros
 Rick Wakeman (Yes)
 Rob Snijders
 Robby Valentine
 Robert Baba
 Robert Soeterboek
 Robert Westerhold
 Roland Bakker
 Russell Allen (Symphony X)
 Ruud Houweling
 Sharon den Adel
 Stephen van Haestregt
 Steve Hackett (Genesis)
 Taco Kooistra
 Thijs van Leer
 Timo Kotipelto
 Tobias Sammet
 Tom Englund (Evergrey)
 Ton Scherpenzeel
 Walter Latupeirissa

 Útgefin verk 
The Final Experiment (1995)
Actual Fantasy (1996)
Into the Electric Castle (1998)
Universal Migrator Part 1: The Dream Sequencer (2000)
Universal Migrator Part 2: Flight of the Migrator (2000)
The Human Equation (2004)
01011001 (2008)
The Theory of Everything (2013)
The Source (2017)
Transitus (2020)

 Tengd verkefni 
Tvær aðrar hljómsveitir af svipuðu tagi eru til undir stjórn Arjen Lucassens, en þær spila öðruvísi tónlist:
 Ambeon
 Star One
 Guilt Machine

 Ítarefni 
 Heimasíða hljómsveitarinnar
 Plötur Ayreon á ProgArctives.com
 Sænsk Ayreon aðdáaendasíða 
 Söngtextar Ayreon á Dark Lyrics

Flokkur:Hollenskar þungarokkshljómsveitir